Sivakumar Varatharaju

Sivakumar A/L Varatharaju (; lahir 7 Disember 1970) merupakan ahli politik Malaysia dari Parti Tindakan Demokratik (DAP). Kini, beliau merupakan Ahli Parlimen bagi kerusi Batu Gajah sejak 2013, dan bekas ADUN kawasan Tronoh, Negeri Perak, Malaysia. Beliau menjadi orang India pertama menjadi Speaker Dewan Undangan Negeri Perak dan juga di Malaysia selepas menggantikan Junus Wahid (2000-2008). Beliau kini merupakan Menteri Sumber Manusia negara, serta menteri tunggal berbangsa India dalam jemaah menteri terkini negara.

Kehidupan awal
Sivakumar dilahirkan pada 1971 sebagai anak kepada ayahnya M. Varatharaju dan ibunya S. Karunakari. Sivakumar merupakan  lulusan Falsafah Perundangan dan Sarjana Pentadbiran Perniagaan.

Kerjaya politik 
Sivakumar menyertai politik pada 1997 sebagai setiausaha politik ahli parlimen Ipoh Barat, M. Kulasegaran . Pada 2008 beliau menang bertanding di DUN Tronoh, Perak mengalahkan Lee Kim Choy dengan majoriti 2,571.

Sivakumar juga seorang yang mudah disenangi oleh rakyat kerana personaliti beliau yang peramah dengan masyarakat. Selepas PRU Ke-15, beliau dilantik menjadi Menteri Sumber Manusia dalam Kerajaan Perpaduan.

Speaker DUN Perak
Dalam kerajaan Pakatan Rakyat yang dibentuk pada 17 Mac 2008, beliau telah dilantik sebagai Speaker Dewan Undangan Negeri Perak. Jawatan Speaker lebih tinggi statusnya daripada pengerusi majlis. Pada 25 Ogos 2008 beliau diundi secara rahsia menjadi Speaker DUN Perak dengan 31 undi mengalahkan Junus Wahid 28 undi.Hee Yit Foong wakil wanita DAP dilantik sebagai Timbalan Speaker DUN Perak.

Beliau dan lain-lain Adun Pakatan Rakyat dihalang masuk ke Bangunan Perak Darul Ridzuan pada 3 Mac 2009 kerana ia dijadualkan tanpa mendapat perkenan Sultan Perak sebagaimana diperuntukkan menurut perlembangaan Negeri Perak. Bagaimanapun, walaupun tanpa mendapat perkenan Sultan Perak, persidangan itu diteruskan di bawah pokok dan 3 usul telah diluluskan. Persidangan tersebut kemudiannya diisytihar sebagai tidak sah oleh mahkamah.

Dalam Persidangan DUN Perak Mei 2009, Dr Zambry Abdul Kadir telah memecat beliau dari jawatan Speaker. R. Ganesan dari MIC dilantik sebagai Speaker yang baru. Sivakumar dibawa keluar dari bangunan itu oleh pihak keselamatan agar perasmian persidangan oleh Raja Nazrin Shah dapat berjalan lancar.

Rujukan

Anggota Parti Tindakan Demokratik
Wakil Rakyat India Malaysia
Yang di-Pertua Dewan Negeri Perak
Ahli Dewan Rakyat, Parlimen Malaysia ke-13
Ahli Dewan Rakyat, Parlimen Malaysia ke-14
Ahli pembangkang Kerajaan Muhyiddin Yassin
Ahli politik Malaysia berketurunan India
Ahli Dewan Rakyat, Parlimen Malaysia ke-15